
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Τροποποίηση του εγκεκριμένου ρυμοτομικού σχεδίου Δήμου Θη¬ 
βαίων (Ν. Βοιωτίας) και επιβολή προκηπίου.:. 1 

Έγκριση πραγματοποίησης μεταφοράς συντελεστή δόμησης σε ακί¬ 
νητο, που βρίσκεται εντός του ρυμοτομικού σχεδίου του Δήμου 
Χαλανδρίου (Ν. Αττικής). 2 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Τροποποίηση του εγκεκριμένου ρυμοτομικού σχεδίου Δήμου Θηβαίων 

(Ν. Βοιωτίας) και επιβολή προκηπίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 3, 9, και 70 του ν. δ/τος της 
17.7.1923 «περί σχεδίων πόλεων κ.λπ.» (Α' 228) όπως τροποποιήθη¬ 
καν και συμπληρώθηκαν. 

2. Τις διατάξεις του άρθρου 11 παρ. 1 του ν. δ/τος 797/1971 «περί 
αναγκαστικών απαλλοτριώσεων» (Α' 91). 

3. Τις διατάξεις των άρθρων 2, 3, και 7 του ν. 1032/1980 «περί 
συστάσεως Υπουργείου Περιβάλλοντος, Χωροταξίας και Δημοσίων 
Έργων» (Α' 57). 

4. Τις διατάξεις του άρθρου 23 παρ. 1 εδ. ιδ' του ν. 1558/1965 
«Κυβέρνηση και Κυβερνητικά Όργανα» (Α' 137). 

5. Τις διατάξεις του άρθρου 2 παρ. α' π. δ/τος 183/1986 «Έγκριση 
τροποποιήσεων σχεδίων πόλεων και καθορισμός όρων και περιορισμών 
δόμησης από τους Νομάρχες» (Α' 70). 

6. Την 4499/12/30.6.1964 απόφαση του Υπουργού Προεδρίας 
(Β' 239). 

7. Τις διατάξεις του από 29.12.1986 π. δ/τος «Έγκριση τροποποι¬ 
ήσεων εγκεκριμένου σχεδίου πόλεως με απόφαση του Δημοτικού Συμ¬ 
βουλίου του Δήμου Θηβαίων» (Δ’ 14). 

8. Την 347/26.9.1985 απόφαση του Μονομελούς Πρωτοδικείου 
Θήβας με την οποία καθορίστηκε προσωρινή τιμή μονάδας αποζημίω¬ 


σης. 

9. Την 6371/3.6.1986 απόφαση του Εφετείου Αθηνών με την 
οποία καθορίστηκε η οριστική τιμή μονάδας. 

10. Το γεγονός ότι ο Δήμος Θηβαίων αδυνατεί να αποζημιώσει το 
ρυμοτομούμενο ακίνητο. 

11. Τις 358 και 460/1990 γνωμοδοτήσεις του Δημοτικού Συμβου¬ 
λίου Θηβαίων (Ν. Βοιωτίας). 

12. Την 83/27.2.1991 γνωμοδότηση του Κεντρικού Συμβουλίου 
Χωροταξίας, Οικισμού και Περιβάλλοντος. 

13. Την 487/1991 γνωμοδότηση του Συμβουλίου της Επικράτειας 
με πρόταση του Υφυπουργού Περιβάλλοντος, Χωροταξίας και Δημο¬ 
σίων Έργων, αποφασίζουμε: 

Εγκρίνεται η τροποποίηση του εγκεκριμένου ρυμοτομικού σχεδίου 
Δήμου Θηβαίων (Ν. Βοιωτίας) στο τμήμα της πόλης που έχει χαρακτη- 
ρισθεί ως αρχαιολογικό με την 4499/12.6.1964 απόφαση του Υπουρ¬ 
γού Προεδρίας (Β’ 239) και ειδικότερα στο Ο.Τ. 213 που περικλείεται 
από τις οδούς Αγ. Νικολάου, Οπλ. Βόγκλη, Στ. Μαλιάτση και πεζό- 
δρομο με την μετατροπή κοινοχρήστου χώρου σε οικοδομήσιμο, όπως 
φαίνεται στο σχετικό πρωτότυπο διάγραμμα σε κλίμακα 1:2.000 που 
θεωρήθηκε από τον Προϊστάμενο της Δ/νσης Τοπογραφικών Εφαρμο¬ 
γών με την 81167/1991 πράξη του και που αντίτυπό του σε φωτοσμί¬ 
κρυνση δημοσιεύεται με το παρόν διάταγμα. 

Άρθρο 2. 

Στο πρόσωπο των οικοπέδων οικοδομημένων ή μη που βρίσκονται 
στο παραπάνω οικοδομικό τετράγωνο επιβάλλεται προκήπιο πλάτους 
τριών (3) μέτρων, όπως φαίνεται στο ίδιο διάγραμμα. 

Άρθρο 3. 

Η ισχύς του παρόντος διατάγματος αρχίζει από την δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος Διατάγματος. 

Μαρμαράς Χαλκιδικής, 23 Δεκεμβρίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

0 ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΑΧΙΛΛΕΑΣ ΚΑΡΑΜΑΝΛΗΣ 

( 2 ) 

Έγκριση πραγματοποίησης μεταφοράς συντελεστή δόμησης σε ακί¬ 
νητο, που βρίσκεται εντός του ρυμοτομικού σχεδίου του Δήμου Χα¬ 
λανδρίου (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του ν. 880/1979 «περί καθορισμού 
ανωτάτου ορίου συντελεστού δομήσεως κ.λπ.» (Α' 58). 

2. Τις διατάξεις του π. δ/τος 470/1979 «περί μετασχηματισμού 
των συντελεστών δομήσεων εις εμβαδά κατά την εφαρμογή του ν. 880/ 
1979» (Α' 138), όπως τροποποιήθηκε με το από 19.6.1987 π. δ/γμα 
(Δ' 592). 

3. Τις διατάξεις του π. δ/τος 510/1979 «περί ρυθμίσεως θεμάτων 
μεταφοράς συντελεστού δομήσεως κατά τον ν. 880/1979» (Α’ 154), 
όπως τροποποιήθηκε με το υπ’ αριθ. 367/1987 π. δ/γμα (Α’ 163). 

4. Τις διατάξεις των άρθρων 2, 3 και 7 του ν. 1032/1980 «περί συ- 
στάσεως Υπουργείου Χωροταξίας, Οικισμού και Περιβάλλοντος» (Α' 
57). 

5. Τις διατάξεις της παρ. 1 (εδ. ιδ') του άρθρου 23 του ν. 1558/ 
1985 «Κυβέρνηση και Κυβερνητικά Όργανα» (Α' 137). 

6. Την 41599/21.6.1990 αίτηση του Γεωργίου Συγγελίδη. 

7. Την 81315/19.12.1990 αίτηση του Οικοδομικού Συνεταιρι¬ 
σμού «ΑΛΚΥΟΝΙΣ Συν Π.Ε.» δια του Προέδρου αυτού Γεωργίου Τσι- 
ώνη. 

8. Την 393/17.7.1991 γνωμοδότηση του Κεντρικού Συμβουλίου 
Χωροταξίας, Οικισμού και Περιβάλλοντος. 

9. Την 35475/4.10.1991 απόφαση του Υπουργού Περιβάλλοντος, 
Χωραταξίας και Δημοσίων Έργων για προέγκριση της σχετικής τεχνι¬ 
κής μελέτης με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1. 

1. Εγκρίνεται η πραγματοποίηση της μεταφοράς του συντελεστή δό¬ 
μησης που εγκρίθηκε με το από 25.5.1991 π. δ/γμα (Δ' 369), από το 
βαρυνόμενο (ρυμοτομούμενο) ακίνητο, που βρίσκεται εντός του ρυμοτο¬ 
μικού σχεδίου των Δήμων Αθηναίων και Γαλατσίου επί των οδών Πασ- 
σώβ, Δρίσκου, Σκιάθου, Αετορράχης και Πεζοδρόμου, για το οποίο έχει 
εκδοθεί ο 2659/1991 σχετικός τίτλος δικαιώματος μεταφοράς συντε¬ 
λεστή δόμησης στο όνομα του Πανελληνίου Στεγαστικού Συνεταιρισμού 
«Αλκυονίς Συν. Π.Ε.», σε άλλο ακίνητο (ωφελούμενο) που βρίσκεται 
εντός του ρυμοτομικού σχεδίου του Δήμου Χαλανδρίου (Ν. Αττικής) και 


επί της Λεωφόρου Κηφισίας και της οδού Κόδρου, φερόμενο ως ιδιοκτη¬ 
σία Γεωργίου Συγγελίδη, όπως το ωφελούμενο ακίνητο φαίνεται με 
στοιχεία Α, Β, Γ, Δ, Ε, Ζ, Η, Α στο σχετικό πρωτότυπο διάγραμμα σε 
κλίμακα 1:250 που θεωρήθηκε από τον Προϊστάμενο της Διεύθυνσης 
Τοπογραφικών Εφαρμογών με την 103331/1991 πράξη του και που 
αντίτυπό του σε φωτοσμίκρυνση δημοσιεύεται με το παρόν διάταγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη επιφάνεια η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπομένης βάσει των ισχυόντων στην 
περιοχή όρων δόμησης 3.378,08 τ.μ. που αντιστοιχεί σε 1862 από 
ισόγειο και 3.885,39 τ.μ.από ορόφους του βαρυνομένου ακινήτου. 

3. Τα ειδικότερα στοιχεία του ωφελουμένου ακινήτου μετά τη μετα¬ 
φορά είναι τα εξής: 

α. Εμβαδόν οικοπέδου: 2.550 τ.μ. 

β. Ποσοστό κάλυψης: 60,4%. 

γ. Συντελεστής δόμησης: 2,1482. 

δ. Μέγιστο επιτρεπόμενο ύψος του ανεγερθησομένου κτιρίου: είκοσι 
τέσσερα μέτρα και τριάντα εκατοστά του μέτρου (24,30 μ.). 

ε. Το κτίριο πρέπει να ανεγερθεί εντός του ωφελουμένου ακινήτου 
σύμφωνα με το διάγραμμα κάλυψης σε κλίμακα 1:100 που θεωρήθηκε 
από τον Προϊστάμενο της Διεύθυνσης Τοπογραφικών Εφαρμογών με 
την 103331/1991 πράξη του και που αντίτυπό του σε φωτοσμίκρυνση 
δημοσιεύεται με το παρόν διάταγμα. 

Άρθρο 2. 

Ακυρώνεται ο 2659/1991 ονομαστικός τίτλος δικαιώματος μετα¬ 
φοράς συντελεστή δόμησης. 

Άρθρο 3. 

Η ισχύς του παρόντος διατάγματος αρχίζει από την δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος . Διατάγματος. 

Μαρμαράς Χαλκιδικής, 23 Δεκεμβρίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΑΧΙΛΛΕΑΣ ΚΑΡΑΜΑΝΛΗΣ 

